เรื่องร้องเรียน: พื้นที่สาธารณะบริเวณสวนน้ำ และลานออกกำลังกาย สกปรกมาก มีถังขนาดใหญ่ตั้งหน้าชุมชน ต้นไม้รกครึ้มไม่มีการตัดแต่ง น่ากลัวมาก เปลี่ยว บดบังแสงไฟ
การดำเนินการของเจ้าหน้าที่: ฝ่ายรักษาความสะอาดฯ ได้จัดเจ้าหน้าที่เข้าดำเนินการทำความสะอาดและตัดแต่งกิ่งไม้ที่รกครึ้มบริเวณดังกล่าวแล้วและส่วนถังที่ตั้งไว้หน้าชุมชนนั้น มีไว้เพื่อรองรับขยะมูลฝอยของชุมชนริมคลองหลอแหลซึ่งเป็นชุมชนชักลากรถเก็บขนไม่สามารถเข้าไปจัดเก็บได้ ซึ่งอาสาสมัครชักลากของชุมชนเป็นผู้นำขยะมูลฝอยออกมาจากบ้านเรือนนำไปใสถังดังกล่าวและการตั้งวางถังอยู่ในดุลพินิจของชุมชน หากต้องการย้ายถังออกจากบริเวณดังกล่าว ขอให้ทางชุมชนจัดหาสถานที่วาง ที่คิดว่าเหมาะสมและสะดวกแก่การเข้าไปจัดเก็บขนมูลฝอยด้วย
ความเห็นของผู้แจ้ง: ฝ่ายรักษาความสะอาดทำงานได้รวดเร็วมากๆครับ ขอบพระคุณมาก หากต้องการย้ายถังขนาดใหญ่นั้น ทางชุมชนจะติดต่อไปยังฝ่ายฯ อีกครั้ง ครับ
พื้นที่: แขวงคันนายาว เขตคันนายาว กรุงเทพมหานคร